laion/Wikipedia-Exotic huggingface dataset:
Aphrodite's Child

Aphrodite's Child — ბერძნული პროგრესული როკ-ჯგუფი. მასში შედიოდნენ: ვანგელისი (კლავიშები) დემის რუსოსი (ბას გიტარა, ვოკალი) ლუკას სიდერასი (დასარტყმელი საკრავები, ვოკალი) და ანარგიროს კულურისი (გიტარა). ჯგუფის სახელწოდება მომდინარეობს დიკ კემპბელის სიმღერის სათაურიდან. კოლექტივის ჩამოყალიბებამდე ვანგელისი და რუსოსი საბერძნეთში უკვე პოპულარულები იყვნენ (ჯგუფებით Formynx და Idols). ჯგუფის პირველი სტუდიური ნამუშევარი იყო ჯორჯ რომანოსის ალბომი In Concert and in Studio - სადაც ისინი გამოჩნდნენ სახელით Vangelis and his Orchestra. იმავე წელს მათ ჩაწერეს პირველი დემო-ჩანაწერი, რომელიც Philips Records-ს გადასცეს. მათ კარიერაში მნიშვნელოვანი ეტაპი შედგა ალბომის 666 გამოცემით, რომელიც კონცეპტუალური ნაშრომია და ეფუძნება ბიბლიაში მითითებულ გამოცხადებას. End of the World (თებერვალი 1968) It's Five O'Clock (იანვარი 1970) 666 (ივნისი 1972) Plastics Nevermore / The Other People (1968) Rain and Tears / Don't Try to Catch a River (1968) (იტალია #1, ბრიტანეთი #29) End of the World / You Always Stand in My Way (1969) (იტალია, #8) Valley of Sadness / Mister Thomas (1969) Lontano dagli occhi / Quando l'amore diventa poesia (1969) I Want to Live / Magic Mirror (1969) (იტალია, #5) Let Me Love, Let Me Live / Marie Jolie (1969) (იტალია, #20) It's Five O'clock / Wake Up (1970) (იტალია, #1) Spring, Summer, Winter and Fall / Air (1970) (იტალია, #1) Such a Funny Night / Annabella (1970) Break / Babylon (1972) Best of Aphrodite's Child (1980) Aphrodite's Child's Greatest Hits (1995) The Singles (1995) The Complete Collection (1996) Babylon the Great (2002) The Singles+ (2003) ↑ Strong, Martin C. (2000). The Great Rock Discography, 5th, Edinburgh: Mojo Books, გვ. 1027. ISBN 1-84195-017-3.  ↑ Roberts, David (2006). British Hit Singles & Albums, 19th, London: Guinness World Records Limited, გვ. 26. ISBN 1-904994-10-5.  მოყვარულთა გვერდი დაარქივებული 2011-07-21 საიტზე Wayback Machine. დისკოგრაფია
100 უდიდესი ბრიტანელი

100 უდიდესი ბრიტანელი — BBC-ის ეთერში 2002 წელს გასული გადაცემა. იგი დაფუძნებული იყო ბრიტანელი საზოგადოების იმ საყოველთაო გამოკვლევაზე, რომლის მიხედვითაც დადგინდა ბრიტანეთის ისტორიაში 100 ყველაზე გამოჩენილი მოღვაწის ვინაობა. პროგრამა „უდიდესი ბრიტანელები“ შეიცავს ასევე ტოპ-ათეულსაც, რომლის არც ერთი წევრი გადაცემის დროისთვის უკვე არ იყო ცოცხალი. Churchill memorial press release BBC Great Britons press release BBC Great Britons book and links at National Portrait Gallery დაარქივებული 2008-10-12 საიტზე Wayback Machine. 100 great Britons – A complete list—Mail Online
საბერძნეთის დემოგრაფია

საბერძნეთის მოსახლეობა 2010 წლის 1 იანვარის «ევროსტატის» მონაცემებით შეადგენს 11 295 002 ადამიანს, ამ ინდექსით საბერძნეთს 74-ე ადგილი უკავია მსოფლიოში. ბოლო აღწერა საბერძნეთში ჩატარდა 2001 წელს, შემდეგი აღწერა ჩატარდება 2011 წელს. ბერძნები — უძველესი ერია. მოსახლეობის ზრდა 2010 წლის მონაცემებით შეადგენს 0,106 %. შობადობა — 9,34 (ყოველ ათას კაცზე) , სიკვდილიანობა — 10,6 (ყოველ ათას კაცზე). 0—14 წლამდე — 14,3 % 15—64 წლამდე — 66,6 % 65 წელზე ზევით — 19,1 % საშუალო ასაკი 41,5 წელი. კაცები — 40,4 წელი, ქალები — 42,6 წელი. −0,146 % 2008 წელს. შობადობა — 9,54 (ყოველ ათას მოსახლეზე); სიკვდილიანობა — 10,42 (ყოველ ათას მოსახლეზე); 1,36 ბავშვი 1 ქალზე. 5,25 1000 ახალშობილზე; ბიჭები — 5,77 1000 ახალშობილზე; გოგონები — 4,7 1000 ახალშობილზე; საერთო — 79,52 წელი კაცები — 76,98 წელი ქალები — 82,21 წელი საერთო — 96 % კაცები — 97,8 % ქალები — 94,2 % ყველა არსებულ რელიგიურ კონფესიებს შორის საბერძნეთში დომინირებს ელადის მართლმადიდებელი ეკლესია. საბერძნეთის კონსტიტუციით მართლმადიდებლობა სახელმწიფო რელიგიაა. ვიკისაწყობში არის გვერდი თემაზე: საბერძნეთის დემოგრაფია [1]
ჰუვერის კაშხალი

ჰუვერის კაშხალი (Hoover Dam, კოორდ. 36°0′56″N, 114°44′16″W) — ბეტონის კაშხალი ბლეკ-კანიონზე, მდინარე კოლორადოზე, აშშ-ის შტატების — არიზონისა და ნევადის საზღვარზე. კაშხალს, რომელიც ლას-ვეგასიდან 48 კმ-ით სამხრეთ-აღმოსავლეთით მდებარეობს, სახელი ეწოდა ჰერბერტ ჰუვერის პატივსაცემად, რომელმაც მის მშენებლობაში გადამწყვეტი როლი შეასრულა, თავდაპირველად როგორც აშშ-ის სავაჭრო მდივანმა, შემდეგ კი პრეზიდენტმა. კაშხლის მშენებლობა 1931 წელს დაიწყო და 1936 წელს დასრულდა, გეგმით გათვალისწინებულზე ორი წლით ადრე. 1981 წელს შეტანილ იქნა ისტორიულ ძეგლთა ეროვნულ რეესტრში, ხოლო 1985 წელს ეროვნული ისტორიული ღირსშესანიშნაობის წოდება მიენიჭა. კაშხლის მიერ წარმოქმნილ ტბას სახელი ელვუდ მიდის პატივსაცემად დაერქვა, რომელიც ასევე კაშხლის მშენებლობას მეთვალყურეობდა. ოფიციალური საიტი დაარქივებული 2003-06-22 საიტზე Wayback Machine. Official State of Nevada Tourism Site დაარქივებული 2018-06-01 საიტზე Wayback Machine. Historic Construction Company Project – Hoover Dam BBC – Hoover Dam, industrial and social history დაარქივებული 2007-12-19 საიტზე Wayback Machine. Frank Crowe – Builder of Hoover Dam ვიკისაწყობში არის გვერდი თემაზე: ჰუვერის კაშხალი
იუნესკოს მსოფლიო მემკვიდრეობის ძეგლები ალჟირში

2011 წლის მონაცემებით ალჟირში იუნესკოს მსოფლიო მემკვიდრეობის 7 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი. მათ შორის 0,8 % ალჟირის ძეგლებია. მათგან 6 კულტურული ძეგლია, ხოლო 1, ტასილინ-აჯერი, რამდენიმე კრიტერიუმითაა შეფასებული, პირველი i კრიტერიუმით — კაცობრიობის შემოქმედებითი გენიის შედევრი. მეორე vii კრიტერიუმით — ობიექტი წარმოადგენს ბუნების საოცრებას, ან ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა. ყალა-ბენი-ჰამადი ჯემილა კასბა მზაბი ტიმგადი ტიპასა ტასილინ-აჯერი იუნესკოს მსოფლიო კულტურული მემკვიდრეობის ძეგლები ალჟირში
ვულუორზ ბილდინგი

ვულუორზ ბილდინგი (Woolworth Building) ანუ ვულუორზის შენობა, 60 სართულით ერთ-ერთი უძველესი და ყველაზე განთქმული ცათამბჯენია ნიუ-იორკ სიტიში. აშენებიდან 90 წელზე მეტი ხნის შემდეგ ის კვლავაც აშშ-ის 50 ყველაზე მაღალ შენობათა სიაში რჩება, ისევე როგორც 20 ყველაზე მაღალ შენობათა რიგში ქალაქ ნიუ-იორკში. შენობა ნეო-გოტიკურ სტილშია აგებული არქიტექტორ კას გილბერტის მიერ, 1910 წელს ფრენკ ვულუორზის დაკვეთით, რომელსაც სურდა ბროდვეიზე ახალი შტაბ-ბინის აშენება. შენობა მდებარეობს პარკ პლეისსა და ბარკლეი სტრიტს შორის ქვემო მანჰეტენზე ქალაქის მერიის პირდაპირ. გაიხსნა 1913 წლის 24 აპრილს. თავდაპირველი ჩანაფიქრით შენობა 190.5 მ სიმაღლის უნდა ყოფილიყო, თუმცა საბოლოოდ 241 მ. გახდა; მისი მშენებლობა 13,5 მილიონი დოლარი დაჯდა, რომელიც ვულუორზმა ნაღდი ფულით გადაიხადა. მისი ბრწყინვალებისა და ევროპულ გოთურ ტაძრებთან მსგავსების გამო გახსნისას მას მყისვე "კომერციის საკათედრო ტაძარი" შეარქვეს, და ის მსოფლიოს უმაღლესი შენობა იყო 1930 წელს კრაისლერ ბილდინგის აშენებამდე. 58-ე სართულზე მდებარე სათვალთვალო ვერანდა ტურისტების გამორჩეული ადგილი იყო 1945 წლამდე. შენობის მასიური ლითონის კარკასის პროექტი ეკუთვნის ინჟინერ გუნვალდ აუსს. სწრაფმავალი ლიფტები იმდროისთვის ტექნიკის ბოლო გამოძახილი იყო. პირველ მდგმურთა შორის იყვნენ ირვინგ ტრასტ ბანკი და კოლამბია რეკორდსი; ამ უკანასკნელს მისი მთავარი ნიუ-იორკის ჩამწერის სტუდია სწორედ ამ შენობაში ჰქონდა. შენობა ვულუორზ კომპანიის მფლობელობაში იყო 85 წლის განმავლობაში, 1998 წლამდე, რის შემდეგაც იგი შეისყიდა ვიტკოფ გრუპმა $155 მილიონად. ნიუ-იორკში 2001 წლის 11 სექტემბერს სულ რამდენიმე ბლოკში განხორციელებული ტერაქტების გამო გაზრდილი დაცვითი ღონისძიებების გატარების შემდეგ შენობის მთავარი ვესტიბიული დამთვალიერებელთათვის მიუწვდომელი გახდა. ნიუ-იორკის ცათამბჯენები ნიუ-იორკის არქიტექტურა - ვულუორზის შენობა
ჰასტა (შუბი)

ჰასტა (ლათ. hasta) — ფართო გაგებით — ძველრომაული, თავდაპირველად საბინური, შუბი. ჰასტა — ბროკჰაუზისა და ეფრონის ენციკლოპედიური ლექსიკონი
გლადიუსი (ხმალი)

გლადიუსი (ლათ. gladius) — რომაული მოკლე მახვილი (60 სანტიმეტრამდე). სავარაუდოდ იყო ნასესხები (და გაუმჯობესებული) რომაელების მიერ პირენეს ნახევარკუნძულის უძველეს მცხოვრებთაგან. გლადიუსით გამოდიოდა მჭრელი დარტყმების მიყენება, თუმცა მისი სიმოკლის გამო ეს დარტყმები უმნიშვნელო ზიანს აყენებდა მოწინააღმდეგეს, ძლიერი დარტყმები მჭხვლეტავი დარტყმებით გამოდიოდა. გლადიუსს ძირითადად აკეთებდნენ რკინისაგან, თუმცა ზოგჯერ სპილენძისაგან. ვიკისაწყობში არის გვერდი თემაზე: გლადიუსი (ხმალი) ძველი რომაელების აღჭურვილობა ინფორმაცია გლადიუსზე
ზღვის ლომები (ქვედანაყოფი)

United States Navy SEAL (ინგლ. SEa, Air and Land) („ზღვის ლომები“ ან „სელაპები“) — აშშ-ის საზღვაო ძალების სპეციალური ოპერაციების ძალების ძირითადი ტაქტიკური ქვედანაყოფი. შეგიძლიათ იხილოთ მედიაფაილები თემაზე „United States Navy SEALs“ ვიკისაწყობში. ოფიციალური საიტი
პედიპლენი

პედიპლენი (ინგლ. pediplain; < ლათ. pes, ნათ. ბრ. pedis — ფეხი, მთისძირი და ინგლ. plain — ვაკე) — დენუდაციური ვაკე, რომელიც წარმოიქმნება მთიანი ან ბორცვიანი რელიეფის ადგილას, არიდული ან ნახევრად არიდული ჰავის პირობებში ხეობის ღერძიდან ფერდობების პარარელური უკანდახევისა და ცალკეული მოსწორებული უბნების — პედიმენტების შეერთების შედეგად. წარმოადგენს მთებიდან სუსტადდახრილ (3°-მდე) ზედაპირს, რომელიც ფარგლავს ცალკეულ ქედებსა და ბორცვების პერიფერიებს. პედიპლენის ზედაპირი გამომუშავებულია ეგზოგენური პროცესებით, ძირითადად, ფლუვიალური და ეოლური კომპლექსით. ლესტერ კინგის მოძღვრების თანახმად, პედიპლენი წარმოადგენს პედიმენტის განვითარების შემდეგ სტადიას, არსებითად, კი ქმნის პედიმენტების ერთიან ზედაპირად შერწყმას. აღნიშნული მოსწორება შესაძლოა წყვეტას განიცდიდეს ეროზიული პროცესების მორიგი განმეორების შედეგად, რის შემდეგ ხდება პედიპლენის შეჭრა და ტრანსფორმირება რელიეფის რელიქტურ ფორმებში. პენეპლენი პედიმენტი დენუდაცია Вальтер Пенк. Морфологический анализ. — М.: Географгиз, 1961. — 334 с. ↑ ქართული საბჭოთა ენციკლოპედია, ტ. 8, თბ., 1984. — გვ. 9. ↑ Педиплен. Геологический словарь. — М.: Недра, 1978. — Т. 2. — С. 75. ↑ Кинг Лестер. Морфология Земли : Изучение и синтез сведений о рельефе Земли — М.: Прогресс, 1967.- 559 c.
ტაიბეი 101

ტაიბეი 101 (ტრად. ჩინ.: 臺北101 ან 台北101; გამ. ჩინ.: 台北101) — 101 სართულიანი ცათამბჯენი ტაიბეიში, ტაივანი. დაპროექტებულია კომპანია C.Y. Lee & Partners მიერ, და მსოფლიოს ყველაზე მაღალ შენობად ითვლებოდა 2007 წლის 21 ივლისამდე (ბურჯ დუბაიმ გაუსწრო) ოთხიდან სამი სტანდარტის მიხედვით, რომელიც მაღლივ შენობათა და ურბანული ჰაბიტატის (?) საბჭოს მიერ არის მიღებული. შენობამ 2004 წელს ემპორის ცათამბჯენის ჯილდო დაიმსახურა. ოფიციალური საიტი დაარქივებული 2018-11-18 საიტზე Wayback Machine. ვიკისაწყობში არის გვერდი თემაზე: ტაიბეი 101
ფალანგა

ფალანგა (ბერძ. φάλαγξ) — ქვეითთა საბრძოლო წესრიგი (მწყობრი) ძველ მაკედონიაში, საბერძნეთსა და სხვა სახელმწიფოებში. ბერძენ ჯარისკაცს ჰოპლიტი ერქვა. მძიმედ შეიარაღებულ ჰოპლიტებისაგან შემდგარ წყობას ფალანგას უწოდებდნენ. იგი შენდგებოდა 8 ჩამწკრივებული ჰოპლიტისაგან. ჰოპლიტთა ლაშქარი ბერძენთა ძირითად საომარ ძალას წარმოადგენდა ბერძნებს მცირერიცხოვანი ცხენოსანი ჯარი, ანუ კავალერიაც ჰყავდათ. ფალანგას ბრძოლა შეეძლო მხოლოდ გაშლილ ადგილას. დაშლილი ფალანგა ბრძოლის უნარს კარგავდა. ფალანგის სუსტი ადგილი იყო გვერდითი ხაზები და ზურგი. მჭიდროდ შეკრულ ფალანგას უძლიერესი დარტყმის მიყენება შეეძლო მოწინააღმდეგის ქვეითი ლაშქრისათვის, მაგრამ ვერაფერს ხდებოდა ცხენოსანთა წინააღმდეგ. ფალანგას ასევე იყენებდა ალექსანდრე მაკედონელი. მაკედონური ფალანგის წინა მწკრივებიდან ამომართული შუბების წყება მნიშვნელოვან უპირატესობას ქმნიდა მტრის მეომრებთან შეჯახებისას. ვიკისაწყობში არის გვერდი თემაზე: ფალანგა რომაული დიდება ანტიკური სამხედრო საქმე ა.კ. ნეფედკინი «ჰოპლიტთა ფალანგის ძირითადი ფორმირების ეტაპები: სამხედრო პრობლემის ასპექტი» ალექსანდრე ჟმოდიკოვი «ფალანგის განვითარების ეტაპები» ფალანგა ბრძოლაში დაარქივებული 2012-11-09 საიტზე Wayback Machine.
ფარვატერი

ფარვატერი (ნიდ. vaarwater < varen – მოძრაობა, ცურვა და water – წყალი) — ნავიგაციისათვის უსაფრთხო გასასვლელი წყლის სივრცეში (მდინარე, ტბა, ზღვა, სრუტე და სხვ.), რომელსაც აქვს საკმაო სიღრმე და რომელშიც არ არის დაბრკოლებები ნაოსნობისათვის. ფარვატერს აღნიშნავენ სანავიგაციო მოწყობილობებით — ბუიებით, კვეთის ნიშნებით და სხვ. მდინარეებზე ფარვატერი ჩვეულებრივ გადადის კალაპოტის მცირე სიღრმის ხაზზე. დანიშნულების მიხედვით განასხვავებენ: მისასვლელ; მთავარ; შემაერთებელ ფარვატერებს. ნავიგაცია ქართული საბჭოთა ენციკლოპედია, ტ. 10, თბ., 1986. — გვ. 227.
ბანდიაგარა

ბანდიაგარა — ესკარპები მალიში, მოპტის რეგიონში. ქვიშაქვის ეს კლდეები აღმართულია ქვიშიანი ვაკის ზედაპირიდან 500 მეტრის სიმაღლეზე. მისი სიგრძე დაახლოებით 150 კმ-ია. ესკარპების არეალი დღეს დოგონების ხალხითაა დასახლებული. დოგონებამდე აქ ტელემეს და ტოლოის ხალხი ცხოვრობდა. 1989 წლიდან არეალი შესულია იუნესკოს მსოფლიო მემკვიდრეობის ძეგლთა სიაში. ბანდიაგარას კლდეები ქვიშაქვის მთაგრეხილის ჯაჭვს წარმოადგენს, რომელიც გრანდამიას მასივში იშლება. მასივის დასასრულთან მდებარეობს ჰომბორი 1155 მეტრიანი მალის უმაღლესი მწვერვალი. მისი არქეოლოგიური, ეთნოლოგიური და გეოლოგიური მახასაითებლების გამო, არეალი ერთ-ერთი ყველაზე შთამბეჭდავია დასავლეთ აფრიკაში. მსოფლიო მემკვიდრეობის ძეგლების სია აფრიკაში UNESCO - Cliff of Bandiagara (Land of the Dogons) Thierry Joffroy and Lassana Cissé, "Culture at a Crossroads: For Mali’s Bandiagara Escarpment, extraordinary geology and human genius have conspired to create one of the world’s great cultural landscapes. For the Dogon cliff-dwellers who live there, the future hangs in the balance." ICON Magazine, Fall 2005, p. 38-45.
ასკიას საფლავი

ასკიას საფლავი მალის ქალაქ გაოში — მიჩნეულია, რომ სწორედ აქ განისვენებს სონგაის იმპერიის ერთ-ერთი ყველაზე წარმატებული იმპერატორი, ასკია მუჰამედ I. აშენებულია XV საუკუნის ბოლოს. 2004 წლიდან შესულია იუნესკოს მსოფლიო მემკვიდრეობის ძეგლთა სიაში. იუნესკო საფლავს აღწერს, როგორც შესანიშნავ ნიმუშს ტალახის მონუმენტური ნაგებობისა, რომელიც დასავლეთ აფრიკის საჰელის ტრადიციებს მიეკუთვნება. კომპლექსი მოიცავს პირამიდულ სამარხს, ორ მეჩეთს, საფლავს და მიწაყრილების ანსამბლს. მისი სიმაღლე 17 მეტრია და წარმოადგენს კოლონიალიზმამდელ უდიდეს არქიტექტურულ მონუმენტს რეგიონში. იგი პირველი მაგალითია იმ ისლამური არქიტექტურული სტილისა, რომელიც შემდგომ მთელს რეგიონში გავრცელდა. ძეგლის ბოლოდრეოინდელი სახეცვლილებები მოიცავს 1960-1970-იან წლებში მეჩეთის გაფართოებას და 1999 წელს არეალის ირგვლივ კედლის შემოვლებას. მისი ისტორიის განმავლობაში, ძეგლს რეგულარულად აბათქაშებდნენ, ეს იყო აუცილებელი პროცედურა ტალახის სტრუქტურის შეკეთება-შენარჩუნებისთვის. 2000 წელს, მოხდა კომპლექსის ელექტრიფიკაცია - დაემატა ნათურები და წვერზე ხმის გამაძლიერებელი დინამიკი. ქალაქ გაოს მოსახლეობის მიერ, ასკია რეგულარულად გამოიყენება როგორც მეჩეთი და საზოგადოებრივი საკუთრების კულტურული ცენტრი. მას ეროვნული კანონმდებლობა იცავს. ასკია მოჰამედი სონგაის იმპერიის პირველი ასკია იმპერატორი იყო, მან იმპერია საგრძნობლად გააფართოვა. ვინაიდან ის სანიმუშო მუსლიმანი იყო, ის მექას მოსალოცად წავიდა, საიდანაც 1495 წელს დაბრუნდა, საიდაც მან თავის საფლავის ასაშენებელი მასალები ჩამოიტანა — მექას ტალახი და ხე-მასალა. როგორც ამბობენ, მეფის ქარავანი ათასობით აქლემისგან შედგებოდა. თავიდან სტრუქტურა დაპროექტებული იყო როგორც საცხოვრებელი სახლი, რამდენიმე ოთახითა და კორიდორებით, მაგრამ ასკია მუჰამედის სიკვდილისთანაე ის დაილუქა. ასკია მუჰამედი ერთადერთია, რომელიც უშუალოდ სამარხში განისვენებს, რამდენიმე სხვა ასკია დასავლავებულია მის ეზოში. მსოფლიო მემკვიდრეობის ძეგლების სია აფრიკაში World Heritage Website UNESCO Evaluation of Askia (ფრანგული) ვიკისაწყობში არის გვერდი თემაზე: ასკიას საფლავი
უილის ტაუერი

უილის ტაუერი (ინგლ. Willis Tower), გავრცელებული სახელი სირს ტაუერი (ინგლ. Sears Tower), — ცათამბჯენი ჩიკაგოში, (ილინოისი), უმაღლესი საოფისე შენობა აშშ-ში. აშენდა Sears, Roebuck & Co.-ს დაკვეთით, კომპანიის Skidmore, Owings and Merrill არქიტექტორ ბრიუს გრემისა და სტრუქტურულ ინჟინერ ფაზლურ ხანის მიერ. მშენებლობა დაიწყო 1970 წლის აგვისტოში და შენობამ მაქსიმალურ სიმაღლეს 1973 წლის 3 მაისს მიაღწია. დასრულებისას სირს ტაუერმა გაუსწრო მსოფლიო სავაჭრო ცენტრის წყვილს ნიუ-იორკში, როგორც მსოფლიოში უმაღლეს შენობას. ტაუერს 108 სართული აქვს. მანძილი მიწიდან ზემო სახურავამდე 442 მეტრია. 1982 წლის თებერვალში ნაგებობას ორი სატელევიზიო ანტენა დაემატა, რამაც მისი საერთო სიმაღლე 520 მეტრამდე ასწია. დასავლეთის ანტენა 2000 წლის 5 ივნისს დაგრძელდა (527მ) ადგილობრივი ტელესადგურის ტალღების მიღების გასაუმჯობესებლად. სირს ტაუერს ასევე აქვს ყველაზე მეტი სასარგებლო ფართი ნებისმიერ სხვა კომერციულ შენობათა შორის აშშ-ში (საერთო ფართით ჩამორჩება მხოლოდ პენტაგონს არლინგტონში, ვირჯინია). 2009 წლის 16 ივლისს ცათამბრჯენს სახელი ოფიციალურად შეუცვალა ახალმა დამქირავებელმა „უილის გრუპ ჰოლდინგსმა“, რაც ხელშეკრულების ნაწილი იყო. სახელის გადარქმევამ მოსახლეობის გარკვეული ნაწილის პროტესტი გამოიწვია. შენობის ოფიციალური მისამართია 233 საუზ უაკერ დრაივი, ჩიკაგო, ილინოისი 60606. ↑ It's still popularly known as the Sears Tower and it's unclear how long that habit will last. UPI.com Retrieved on July 19, 2009 ↑ "The question, though, is if people will popularly refer to the building as anything other than the Sears Tower," said Tim Samuelson, the city of Chicago's cultural historian. The Willis Tower? Chicagoans In Disbelief დაარქივებული 2009-05-13 საიტზე Wayback Machine. Retrieved on July 19, 2009 ↑ Chicago's Sears Tower is renamed, news.bbc ვიკისაწყობში არის გვერდი თემაზე: სირს ტაუერი
პროფესია: რეპორტიორი (ფილმი)

პროფესია:რეპორტიორი — მიქელანჯელო ანტონიონის 1975 წლის ფილმი. ეს არის ისტორია კაცზე, რომელსაც უნდა თავისივე ცხოვრებიდან გაიქცეს. მთავარი გმირი არის გამოფიტული ჟურნალისტი, რომელსაც ჯეკ ნიკოლსონი ანსახიერებს. ფილმი წარდგენილი იყო 1957 წლის კანის ფესტივალზე. ყურადღება!  ქვემოთ მოყვანილია სიუჟეტის და/ან დასასრულის დეტალები. დევიდ ლოკი (ჯეკ ნიკოლსონი) - ცნობილი ინგლისელი ტელერეპორტიორია. სამი თვის განმავლობაში ის ხელმძღვანელობდა დოკუმენტური ფილმის გადაღებას შუაგულ საჰარაში, ადგილობრივ დიქტატორსა და სამამულო ომის შედეგებზე. სამუშაოს ბოლო არ უჩანდა. როოდესაც მისი „ლენ დროვერი“ უდაბნოს ქვიშაში ეფლობა და ეგზური სადღაც ქრება ლოკი რჩება მარტო უკიდეგანო სიცარიელეში. შემდეგ, ფლეშბეკში, იხსნება ლოკის სულიერი მდგომარეობა: მძიმე დეპრესია, იმედგაცრუება ცხოვრებაზე, რომელსაც თან ახლავს როგორც პროფესიული ასევე ოჯახური სირთულეები. უეცრად ლოკს ცხოვრების თვიდან დაწყების შანსი ეძლევა, დაივიწყოს თავის ცხოვრება და დამქანცველი სამუშაო. სასტუმროში სადაც ის იყო გაჩერებული აღმოაჩინა დევიდ რობერტსონის გვამი. წინა დღეს რობერტსონი ელაპარაკებოდა ლოკს თუ რა კარგია ცხოვრება ოჯახისა და მეგობრების გარეშე, როგორკი კარგია მსოფლიოს გაშემო მოგზაურობა და გართობა. საერთო წლოვანების, სიმაღლის და წონის გამო ლოსკს არ გასჭირვებია ადგილობრივი მოსახლეობა დაერწმუნებინა, რომ გარდაცვლილი თვითონ - დევიდ ლოკი იყო და არადევიდ რობერტსონი. ლოკმა ფრთხილად შეცვალა პასპორტის სურათები (თავის სურათი რობერტსონის პასპორტსი ჩააკრა და პირიქით), მიცვალებული თავის ოთახში გადაასვენა და რობერტსონის სამოსი ჩაიცვა. ოფიციალური საიტი „პროფესია: რეპორტიორი“ — კინოფილმების ინტერნეტ-მონაცემთა ბაზა (ინგლისური)
მექნესი

მექნესი (არაბ. مكناس‎; ფრანგ. Meknès; ესპ. Mequinez) — ქალაქი ჩრდილოეთ მაროკოში, დედაქალაქ რაბატიდან დაშორებულია 130 კილომეტრით, ხოლო ფესიდან 60 კმ-ით. მულაი ისმაილის მმართველობისას (1672–1727), მექნესი მაროკოს დედაქალაქი იყო, სანამ ის მარაქეშში გადავიდოდა. 2010 წლის მონაცემებით, ქალაქის მოსახლეობა 985 000 ადამიანს შეადგენს. ამჟამად ის მექნეს-ტაფილალეტის რეგიონის დედაქალაქია. სახელწოდება მექნესი მომდინარეობს ბერბერული ტომის სახელიდან, რომელსაც შუა საუკუნეების ჩრდილოაფრიკული წყაროების მიხედვით მიკნასა ერქვა. თავდაპირველი საზოგადოება, რომლის ირგვლივაც მექნესი გავითარდა, იყო VIII საუკუნის კასბაჰი. ბერბერული ტომი მიკნასა, რომელიც სამხრეთ ტუნისის ტერიტორიაზე სახლობდა, აქ IX საუკუნეში გადმოსახლდა და ქალაქმა სწრაფად ზრდა იწყო. ალმორავიდებმა აქ IX საუკუნეში ციხესიმაგრე დააარსეს. იგი ალმოჰადების გაძლიერებას ეწინააღმდეგებოდა, რომლებმაც ის შემდგომში დაანგრიეს. ამის შემდეგ ციხე უფრო დიდი ზომით, მეჩეთით და გაძლიერებული ფორტიფიკაციით აღდგა. ქალაქმა აყვავება განაგრძო XIV საუკუნეში ვატასიდების დინასტიის დროს. მექნესმა თავის ოქროს ხანას მულაი ისმაილის მმართველობისას მიაღწია, როდესაც ის მაროკოს სულთანატის დედაქალაქი იყო. ისმაილმა ქალაქის ძველ ნაწილში ზღვაში დატყვევებული ქრისტიანი მეზღვაურებისთვის ციხე ააგო. მან ასევე ააშენა სხვა მრავალი ნაგებობა, ბაღები, მუნუმენტური ჭიშკრები, მეჩეთები და გრძელი კედელი, რომლის სიგრძეც 40 კმ იყო. 1996 წელს, მექნესის ისტორიული ნაწილი იუნესკომ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში Une page du ministère de la Communication marocain დაარქივებული 2007-03-12 საიტზე Wayback Machine. Page sur Meknès dans le site du Patrimoine Mondial de l'Unesco Bibliographie sur la ville დაარქივებული 2011-07-14 საიტზე Wayback Machine.
აით-ბენ-ჰადუ

აით-ბენ-ჰადუ (არაბ. آيت بن حدّو‎) — გამაგრებული ქალაქი ანუ ქსარი თანამედროვე მაროკოს ტერიტორიაზე, ყოფილ სავაჭრო გზაზე საჰარასა და მარაკეშს შორის. მდებარეობს ბორცვზე, მდინარე უნილას გასწვრივ. ის კასბებს (იგივე მედინა, ისლამური ქალაქის ტიპი) შორის ერთ-ერთ უმშვენიერესი მაგალითა, რომელიც ყოველი შტორმის შემდეგ დაუზიანებელი რჩებოდა. ქალაქის მოსახლეობის ძირითადი რიცხვი უფრო თანამედროვე სოფელში, მდინარის მეორე ნაპირზე ცხოვრობს, მაგრამ ათი ოჯახი დღემდე ქსარში ცხოვრებას ამჯობინებს. 1987 წლიდან აით-ბენ-ჰადუ შესულია იუნესკოს მსოფლიო მემკვიდრეობის ძეგლთა სიაში. ქალაქი გადაღებულია რამდენიმე ფილმში. მათ შორისაა: არაბეთის ლოურენსი (1962) კაცი, რომელიც მეფე გახდება (1975) შეტყობინება (1976) იესო ნაზარეველი (1977) ყაჩაღების დრო (1981) ნილოსის განძი (1985) ნაპერწკლები თვალებიდან (1987) ქრისტეს უკანასკნელი ცდუნება (1988) ცის თავშესაფარი (1990) კუნდუნი (1997) მუმია (1999) გლადიატორი (2000) ალექსანდრე (2004) მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: აით-ბენ-ჰადუ Travel blog about Ksar de Aït-Benhaddou Interactive 360° panorama of Ait Benhaddou (Java, 0,9 MB) დაარქივებული 2007-09-28 საიტზე Wayback Machine.
სარა ტისდეილი

სარა ტისდეილი (ინგლ. Sara Teasdale; დ. 8 აგვისტო, 1884, სენტ-ლუისი — გ. 29 იანვარი, 1933, ნიუ-იორკი) — ამერიკელი პოეტესა. დაიბადა საშუალო კლასის ოჯახში. პირველად გამოსცა ლექსების კრებული 1907 წელს. ცხოვრობდა სენტ-ლუისში, ცხოვრების ბოლო წლეები გაატარა ნიუ-იორკში. 1918 წელს გახდა პულიცერის პრემიის ლაურეატი კლებულითსვის „Love Songs“. 1933 წელს გამოსცა ბოლო კრებული «უცნაური გამარჯვება» (ინგლ. Strange Victory). სიცოცხლე დაასრულა სუიციდით. იქნება წვიმა მოალერსე (ლექსი) შეგიძლიათ იხილოთ მედიაფაილები თემაზე „სარა ტისდეილი“ ვიკისაწყობში. Sara Teasdale — ნამუშევრები პროექტ „გუტენბერგზე“ სარა ტისდეილი — ნამუშევრები საიტზე Internet Archive სარა ტისდეილი — ნამუშევრები საიტზე LibriVox (უფასო აუდიო წიგნები) სარა ტისდეილი — Find a Grave-ზე ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 IMSLP — 2006. <a href="https://wikidata.org/wiki/Track:Q523660"></a> ↑ 4.0 4.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 5.0 5.1 5.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ 6.0 6.1 Blain V., Grundy I., Clements P. The Feminist Companion to Literature in English: Women Writers from the Middle Ages to the Present — 1990. — P. 1060. <a href="https://wikidata.org/wiki/Track:Q47119734"></a><a href="https://wikidata.org/wiki/Track:Q18328141"></a><a href="https://wikidata.org/wiki/Track:Q47119724"></a><a href="https://wikidata.org/wiki/Track:Q47119715"></a> ↑ https://www.britannica.com/biography/Sara-Teasdale ↑ Mainiero L., Faust L. L. American Women Writers: A Critical Reference Guide from Colonial Times to the Present — 1979. <a href="https://wikidata.org/wiki/Track:Q106787730"></a> ↑ http://www.pulitzer.org/awards/1918 ↑ https://www.encyclopedia.com/women/encyclopedias-almanacs-transcripts-and-maps/teasdale-sara-1884-1933
იქნება წვიმა მოალერსე (ლექსი)

იქნება წვიმა მოალერსე (ინგლ. There Will Come Soft Rains) — მოკლე თორმეტსტრიქონიანი ლექსი, რომლის ავტორია ამერიკელი ლირიკული პოეტესა სარა ტისდეილი. ლექსი დაწერილი 1920 წელს. შედის ლექსთა კრებულში «Flame and Shadow» («ალი და ჩრდილი», თავი VIII, ლექსი 1). ლექსის ორიგინალი დაწერილია ინგლისურად: There will come soft rains and the smell of the ground, And swallows circling with their shimmering sound; And frogs in the pool singing at night, And wild plum trees in tremulous white; Robins will wear their feathery fire, Whistling their whims on a low fence-wire; And not one will know of the war, not one Will care at last when it is done. Not one would mind, neither bird nor tree, If mankind perished utterly; And Spring herself when she woke at dawn Would scarcely know that we were gone. ქართულად თარგმნა თამაზ ჩხენკელმა: იქნება წვიმა მოალერსე და მიწის სუნი, მერცხალთა ქროლვა და მათივე ჟივჟივის ზუნი. კვლავ გაისმება ბაყაყების სიმღერა ღამით და აყვავებულ ალუბლების მთრთოლვარე ჩქამი. ფუმფულა ცეცხლით კვლავ იფრენენ გულწითელები, სტვენას მორთავენ დაუცხრომლად, _ უწინდელივით. მაგრამ არავინ მოიგონებს არარა ნდომით უკანასკნელად როდის იყო ან რაა ომი. არც ხე, არც ჩიტი არ იტირებს იმ განკითხვის ხანს, როს კაცთა მოდგმა აღიგავა მიწის პირისგან. და გაზაფხული, შემართული მწვანე კარავად ვერც კი შეამჩნევს, რომ ამქვეყნად ჩვენ აღარა ვართ.